મોડાસા: અરવલ્લી જિલ્લા કોંગ્રેસે દેશમાં દલિતો ઉપર વધતાં જતાં અત્યાચારો અને નામદાર સુપ્રિમ કોર્ટના 20 માર્ચના ચુકાદામાં અનુસુચિત જાતિ, જનજાતિ અત્યાચાર ધારાના 1989 નીચે આરોપીને ત્વરીત ધરપકડ કરવાની જોગવાઇને અર્થહિન બનાવવાના વિરોધમાં કલેક્ટરને આવેદનપત્ર રાખી વિરોધ નોંધાવ્યો હતો. આવેદનપત્રમાં જણાવવામાં આવ્યું છે કે, દલિત ઉપરના અત્યાચારોની સંખ્યામાં 66 ટકા વધારો થયાના અહેવાલો છે. જ્યારે બીજીબાજુ કોર્ટ દ્વારા જે ચુકાદો આપવામાં આવ્યો છે. તેના દ્વારા અત્યાચાર નિવારણ ધારાને નિરર્થક બનાવવામાં આવી રહ્યો છે.